**Terenska nastava trećih razreda**

U ponedjeljak 11.4.2016. okupili smo se ispred škole prije osam sati. Točno u 8 krenuli smo na put autobusom. Bilo nas je 30 učenika trećih razreda.

Prvo smo prošli pokraj Antenala. Vodič Miran nam je pričao o rijeci Mirni. Mirna je zelenkaste boje zbog prirode oko nje. Na jednoj strani mosta je more, a na drugoj rijeka. Zato je voda bočata. Ako ne znate, bočata voda je slatko-slana voda.

Prvo smo išli do jezera Butoniga.Jezero je umjetno ili akumulacijsko.Od stručnog vodiča smo saznali da u njemu žive šaran,pastrva i klen.Jeste li znali da je jezero dobilo ime po najvećem pritoku rijeke Mirne?Vodič je dignuo branu i mala voda je postala veliki slap.Svi smo se jako zabavili gledajući vodu kako dolazi.Slap je bio toliko velik da nas je uspio poprskati.

Putovali smo dalje prema Limskom kanalu. Tamo je u prošlosti,kao i danas, bilo puno brodova. Kanal je okružen zelenilom.U vrijeme rata ljudi su ovdje sakrivali brodove.

Put nas je vodio u gradić Bale. Vidjeli smo najljepšu i najnagrađeniju sportsku dvoranu na svijetu. Iako je mala, jako je lijepa. Posjetili smo crkvu Sv.Duha u kojoj su freske. Freska je slika na svježoj žbuci. Freske prikazuju Isusov i Marijin život. Išli smo i do palače Bembo. Na njoj je lav s otvorenom knjigom. To znači da je u ono vrijeme vladao mir. Išli smo do Multimedijalnog centra gdje su otisci dinosaura i preparirane životinje. Vidjeli smo čaplju, crnu rodu, bijelu rodu, gnjurca, fazana, sovu ušaru, lisicu…Znate li da ušara ima odličan vid?I da može pojesti životinju veću od sebe?Saznali smo da u Balama živi 350 vrsta leptira.

Izlet smo završili ručkom. Vratili smo se u Novigrad oko 15 sati.

Išli smo na terensku nastavu da bi upoznali vode u zavičaju. Ovo nam je bio jako poučan i nezaboravan dan. Bilo je zabavno i veselo!

Sara, Saskia i Erin